PATVIRTINTA

Tauragės „Aušros“ progimnazijos

direktoriaus 2023 m. rugsėjo 1 d.

įsakymu Nr. 1-49

SUDERINTA

Tauragės rajono savivaldybės administracijos

direktoriaus 2023 m. rugpjūčio 31 d.

įsakymu Nr. 5-545

# **TAURAGĖS „AUŠROS“ PROGIMNAZIJA**

**PRADINIO IR PAGRINDINIO UGDYMO I DALIES PROGRAMOS UGDYMO PLANAI**

**2023–2024 M. M.**

**I. TIKSLAS**

1. Siekti, kad kiekvienas mokinys pagal savo poreikius ir išgales bręstų kaip asmenybė, tobulintų savo kompetencijas

**II. UŽDAVINIAI**

2. Gerinti mokymo(si) ir ugdymo kokybę, pasitelkiant patyriminį ugdymą, ugdymą per kompetencijas, teikiant mokiniui tinkamą paramą.

3. Inicijuoti mokinius rodyti iniciatyvą, plėtoti kūrybiškumą, siekti užsibrėžtų tikslų.

4. Ugdyti pilietinę, tautinę savimonę bei kompetencijas būtinas tolesniam mokymuisi.

5. Formuoti nuostatas ir vertybes, stiprinančias jauno žmogaus sveiką gyvenseną.

**III. PRADINIO IR PAGRINDINIO UGDYMO I DALIES PROGRAMOS ORGANIZAVIMAS**

6. Ugdymo plane vartojamos sąvokos:

**Pamoka** – pagrindinė nustatytos trukmės nepertraukiamo mokymosi organizavimo forma.

**Kontrolinis darbas** – Trunka ne mažiau kaip 30 minučių. Darbas, skirtas mokinio žinių, gebėjimų, įgūdžių patikrinimui.

**Laikinoji grupė** – mokinių grupė dalykui pagal modulį mokytis, diferencijuotai mokytis dalyko ar mokymosi pagalbai teikti.

**Dalyko modulis** – apibrėžta, savarankiška ir kryptinga ugdymo programos dalis.

**Dalyko konsultacija** – ugdymo programos dalis, siekiant aukštesnio lygmens.

**Specialiosios pratybos** – švietimo pagalbos teikimo forma mokiniams, turintiems specialiųjų ugdymosi poreikių.

7. 2023–2024 mokslo metų progimnazijos pradinio ir pagrindinio ugdymo I dalies programos ugdymo planai sudaryti vadovaujantis 2023–2024 ir 2024–2025 mokslo metų pradinio, pagrindinio ir vidurinio ugdymo programų bendraisiais ugdymo planais, patvirtintais Lietuvos Respublikos švietimo, mokslo ir sporto ministro 2023 m. balandžio 24 d. įsakymu Nr. V-586, „Dėl 2023–2024 ir 2024–2025 mokslo metų pradinio, pagrindinio ir vidurinio ugdymo programų bendrųjų ugdymo planų patvirtinimo“, pagrindinį ugdymą, neformalųjį vaikų švietimą ir mokyklos veiklą reglamentuojančiais teisės aktais, mokyklos strateginiu planu.

8. Mokslo metų pradžia 2023 m. rugsėjo 1 dieną.

9. Mokykla dirba penkias dienas per savaitę.

10. Pamokų laikas :

1. 800 – 845

2. 855 – 940

3. 950 – 1035

4. 1055 – 1140

5. 1200 – 1245

6. 1255 – 1340

7. 1345 – 1430

11. Ugdymo proceso trukmė: 1 – 4 klasių mokiniams 175 ugdymo dienos, 5 – 8 klasių mokiniams 185 ugdymo dienos.

|  |  |  |
| --- | --- | --- |
| Klasė  | Ugdymo proceso pradžia  | Ugdymo proceso pabaiga |
| 1–4 | 2023-09-01 | 2024-06-07 |
| 5–8 | 2023-09-01 | 2024-06-18 |

12. Ugdymo proceso skirstymas trimestrais:

|  |  |  |  |
| --- | --- | --- | --- |
| Klasė | I trimestras  | II trimestras  | III trimestras |
| 5–8 | 2023-09-01–2023-11-30 | 2023-12-01–2023-03-15 | 2023-03-18–2023-06-18 |

 13. Ugdymo proceso skirstymas pusmečiais:

|  |  |  |
| --- | --- | --- |
| Klasė | I pusmetis | II pusmetis |
| 1–4 | 2023-09-01–2024-01-19 | 2024-01-22–2024-06-07 |
| 5–8 | 2023-09-01–2024-01-19 | 2024-01-22–2024-06-18 |

14. Ugdymo proceso intensyvinimo bei netradicinių ugdymo dienų organizavimas 1–4 klasių mokiniams:

|  |  |  |  |
| --- | --- | --- | --- |
| Eil. Nr. | Data | Pavadinimas | Veiklos pobūdis  |
| 1. | 2023 m rugsėjo 1 d. | Mokslo ir žinių šventė | Netradicinės pamokos |
| 2. | 2023 m. lapkričio mėn. | Meno diena „Kalėdinės dirbtuvės“ | Už birželio 11 d. Veikla pagal atskirą netradicinių pamokų planą vykdoma nuo 13.40 val. |
| 3. | 2023 m. gruodžio mėn. | Susitikime su Kalėdų seneliu | Netradicinės pamokos, kitokios veiklos |
| 4. | 2024 m. kovo mėn. | Kaziuko diena | Netradicinės pamokos, kitokios veiklos |
| 5. | 2024 m. balandžio mėn. | Diena su knyga | Netradicinės pamokos, kitokios veiklos |
| 6. | 2024 m. birželio 7 d. | Mokinių mokymosi aptarimas. Šventė | Netradicinės pamokos, kitokios veiklos  |
| 7. | 2023 - 2024 m. m.  | Žygis, sportinė veikla ar edukacinė išvyka  | Už birželio 10 d.Veikla pagal atskirą netradicinių pamokų planą vykdoma poilsio dieną. |
| 8. | Nuo 2023-09-01 iki 2024-06-07 (3 dienos) | Edukacinės išvykos-ekskursijos | Veikla pagal atskirą netradicinių pamokų planą. |

15. Ugdymo proceso intensyvinimo bei netradicinių dienų organizavimas 5–8 klasių mokiniams:

|  |  |  |  |
| --- | --- | --- | --- |
| Eil. Nr. | Data | Pavadinimas | Veiklos pobūdis  |
| 1. | 2023 m rugsėjo 1 d. | Mokslo ir žinių šventė | Netradicinės pamokos |
| 2. | 2023 m. rugsėjo 4 d.  | Planuokime kartu 2023–2024 m. m. veiklą. | Netradicinės pamokos |
| 3. | 2023 m. lapkričio mėn. | Meno diena „Išradingai puošk mokyklą“ | Už birželio 26 d. Veikla pagal atskirą netradicinių pamokų planą vykdoma nuo 14.00 val. |
| 4. | 2023 m. gruodžio 22 d. | Talentai Kalėdų seneliui | Netradicinės pamokos  |
| 5. | 2024 m. vasario mėn. | Užgavėnės 2024 | Už birželio 25 d. Veikla pagal atskirą netradicinių pamokų planą vykdoma nuo 14.00 val. |
| 6. | 2024 m. kovo mėn. | Žemės diena „Laimime mes - laimi Žemė“ | Netradicinės pamokos  |
| 7. | 2024 m. birželio mėn. | Mokinių savanorystės popietė „Padėkime vieni kitiems.“ | Už birželio 21 d. Veikla pagal atskirą netradicinių pamokų planą vykdoma nuo 14.00 val. |
| 8. | 2023–2024 m. m.  | Pabūkime kartu. Žygis, nakvynė kartu. | Už birželio 20 d. Veikla pagal atskirą netradicinių pamokų planą vykdoma poilsio dieną. |
| 9. | 2023–2024 m. m. | Karjeros veiklų popietė „Šok į tėvų klumpes“ | Už birželio 19 d. Veikla pagal atskirą netradicinių pamokų planą vykdoma nuo 14.00 val. |
| 10. | 2024 m. birželio 17 d. | Sporto – sveikatos diena | Netradicinės pamokos  |
| 11. | 2024 m. birželio 18 d. | Mokinių mokymosi aptarimas. Šventė | Netradicinės pamokos, veiklos. |
| 12. | Nuo 2023-09-01 iki 2024-06-18 (1 diena) | Edukacinė ekskursija. | Netradicinės pamokos |

16. Mokiniams skiriamos atostogos:

|  |  |  |  |  |  |
| --- | --- | --- | --- | --- | --- |
| Klasė | Rudens atostogos | Žiemos(Kalėdų)Atostogos | Žiemos atostogos | Pavasario (Velykų) | Vasaros atostogos |
| 1–4 | 2023-10-30–2023-11-03 | 2023-12-27–2024-01-05 | 2024-02-19–2024-02-23 | 2024-04-02–2024-04-05 | 2024-06-10–2024-08-30 |
| 5–8 | 2023-10-30–2023-11-03 | 2023-12-27–2024-01-05 | 2024-02-19–2024-02-23 | 2024-04-02–2024-04-05 | 2024-06-19–2024-08-30  |

17. Paskelbus ekstremalią padėtį, karantiną ar esant kitoms ekstremalioms aplinkybėms, keliančioms pavojų mokinių sveikatai ar gyvybei ugdymo procesas gali būti koreguojamas (pakeičiant pamokų trukmę, pradžios ir pabaigos laikus, pamokų aplinkas ir kt.), laikinai stabdomas 1–2 dienas arba organizuojamas nuotoliniu mokymo proceso organizavimo būdu, remiantis Tauragės „Aušros“ progimnazijos nuotolinio mokymo tvarkos aprašu. Ekstremalioji padėtis – tai padėtis, kuri susidaro dėl kilusio ekstremalaus (gamtinio, techninio, ekologinio ar socialinio) įvykio ir kelia didelį pavojų žmonių gyvybei ar sveikatai, turtui, gamtai arba lemia žmonių žūtį, sužalojimą ar didelius turtinius nuostolius (ekstremali temperatūra: minus 20 laipsnių ar žemesnė 1–5 klasių mokiniams, minus 25 ar žemesnė 6–8 klasių mokiniams arba 30 laipsnių ir aukštesnė 5–8 klasių mokiniams, gaisras, potvynis, pūga ir kt.).

18. Progimnazijoje įgyvendinamos pradinio ir pagrindinio ugdymo I dalies bendrosios programos: patvirtintos Lietuvos Respublikos švietimo, mokslo ministro 2022 m. rugpjūčio 24 d. įsakymu Nr. V-1269 „Dėl Priešmokyklinio, pradinio, pagrindinio ir vidurinio ugdymo bendrųjų programų patvirtinimo“ 1, 3, 5, 7 klasėse, patvirtintos Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl pradinio ir pagrindinio ugdymo bendrųjų programų patvirtinimo“ 2, 4, 6, 8 klasėse, išskyrus chemijos ir fizikos programas 8 klasėje. Chemijos bendroji programa, nurodyta 2022 m. Pradinio, pagrindinio ir vidurinio ugdymo bendrųjų programų 24 priede ir Fizikos bendroji programa, nurodyta 2022 m. Pradinio, pagrindinio ir vidurinio ugdymo programų 25 priede 8 klasėje.

19. Mokymosi formos ir mokymosi organizavimas vykdomas pagal Mokymosi formų ir Mokymo organizavimo tvarkos aprašą, patvirtintą Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl mokymosi formų ir Mokymo organizavimo tvarkos aprašo patvirtinimo“.

20. Antrosios užsienio kalbos pradedama mokyti nuo 6 klasės. Tėvai (globėjai) parenka antrąją užsienio kalbą: rusų kalbą arba vokiečių kalbą.

21. Dalykų integracija:

21.1. 8 klasėje visus metus informacines technologijos integruojamos į dalyko pamokas;

21.2. į įvairius mokomuosius dalykus integruojama etninės kultūros bendroji programa. Atsakingas - direktoriaus pavaduotojas ugdymui;

21.3. Smurto ir patyčių prevencija, atsižvelgiant į rekomendacijas patvirtintas Lietuvos Respublikos švietimo ir mokslo ministro 2017 m. kovo 22 d. įsakymu Nr. V-190 „Dėl Smurto prevencijos įgyvendinimo mokyklose rekomendacijų patvirtinimo“ integruojama į visus mokomuosius dalykus, klasių valandėles ir neformalųjį švietimą. Atsakingas - progimnazijos socialinis pedagogas;

21.4. siekiant užtikrinti saugią aplinką progimnazijoje, 1–4 klasių vadovai naudoja LIONS QUEST programos „Laikas kartu“, o 5–8 klasių vadovai, mokytojai naudoja ,,Paauglystės kryžkelės” programos rekomendacijas. Ne rečiau kaip du kartus per mėnesį vyksta valandėles pagal šias programas.

21.5. 1–4 klasių vadovai integruoja į ugdomąją veiklą etninės kultūros, gyvenimo įgūdžių programą

22. Mokymosi aplinka:

22.1. aktyvinant mokinių veiklą, naudojami aktyvūs mokymo metodai pamokose bei klasių valandėlėse. Pertraukų metu naudojamos aktyvaus poilsio vietos (teniso stalai, lauko aikštelė);

22.2. įgyvendinant ugdymo tikslus, tenkinant mokinių mokymo(si) poreikius ir siekiant, kad mokiniai įgytų būtinų kompetencijų, mokytojai savo pamokose naudoja šiuolaikines mokymo(si) technologijas, internetą, kompiuterius;

22.3. siekiant gerinti savo rajono ir krašto pažinimą pasaulio pažinimo, istorijos ir geografijos 1–3 pamokas veda netradicinėse aplinkose (muziejuose, įstaigose ir kt.);

22.4. mokytojai organizuoja viešus projektų pristatymus, darbų parodas mokyklos erdvėse;

22.5. 5–8 klasių dalykų mokytojai iki 10 procentų pamokų organizuoja ne pamokų forma (projektine veikla, dalyvavimas akcijose ir t.t.). Dalyko mokytojas tai numato ilgalaikiuose planuose.

23. Mokymosi diferencijavimas:

23.1. dalykų pamokose ar dalyko konsultacijose diferencijavimas taikomas mokiniui individualiai ar mokinių grupei, atsižvelgiant į skirtingus mokinių mokymo(si) poreikius;

23.2. mokytojų metodinės grupės kartą metuose analizuoja kaip ugdymo procese įgyvendinamas diferencijavimas ir priima sprendimus dėl ugdymo diferencijavimo tobulinimo.

24. Valandos skirtos mokinių ugdymo poreikiams tenkinti, skiriamos:

24.1. 5–8 klasių mokiniams:

24.1.1. grupinėms konsultacijoms (siekiantiems aukštesnio lygmens) lietuvių kalbos 5, 6a, 6b, 7, 8 klasėse; matematikos 5, 6a, 6b, 7, 8 klasėse; anglų kalbos 6b, 7 klasėse, chemijos 8 klasėje, fizikos 8 klasėje;

24.1.2. 8 kl. informacinių technologijų ir dalykų integruotam mokymui 0,5 val., kai klasėje dirba du mokytojai;

24.1.3. individualioms konsultacijoms skiriama lietuvių k. – 1,5 val., matematikos – 1 val., gamtos mokslų – 1 val.;

24.1.4. 0,5 savaitinių valandų (18,5 metinių valandų) skiriama pagal poreikį mokiniams, turintiems mokymosi sunkumų (iš mokomojo dalyko turint nepatenkinamą įvertinimą trimestre ar po ligos) ar grįžusiems iš užsienio mokyti. Konsultacija gali būti suteikiama keletui pamokų;

24.1.5. 0,5 val. 5–7 kl. informacinių technologijų ir dalykų integruotoms pamokoms, kai klasėje dirba du mokytojai.

24.2. 1–4 klasių mokiniams:

24.2.1. 2a, 2b, 3a, 3b klasėse informacinių technologijų įgūdžiams tobulinti;

25. Pasirinktą dalyko modulį arba dalyko konsultacijas moksleivis gali keisti ar atsisakyti per pirmą rugsėjo mėn. savaitę arba antro pusmečio pirmą savaitę, pateikus progimnazijos direktoriui tėvų (globėjų) prašymą.

26. Dorinio ugdymo dalyką tikybą ar etiką mokiniui 1–4 klasėse galima keisti kiekvienais mokslo metais, 5–8 klasėse rinktis ne mažiau kaip dvejiems mokslo metams (5–6 klasėje ir 7–8 klasėje).

27. Siekiant išlaikyti progimnazijoje esančius susitarimus:

27.1 nustatomas adaptacinis laikotarpis rugsėjo mėn. 5 klasės mokiniams ir 1 mėn. adaptacinis laikotarpis naujai atvykusiems mokiniams. Adaptaciniu laikotarpiu mokinių pasiekimai nevertinami nepatenkinamais įvertinimais. Mokytojai taiko individualius mokinių pažinimo metodus siekdami išsiaiškinti mokinių ugdymo(-si) pasiekimus;

27.2 skiriamos valandos mokiniams konsultuotis su mokytojais (lietuvių kalbos, matematikos, gamtos mokslų ) po pamokų;

27.3. ne mažiau kaip 30 proc. visų mokomųjų dalykų pamokų organizuojama taikant patyriminį, dialogišką, tyrinėjantį, integruotą mokymą arba vedant pamokas netradicinėse erdvėse;

27.4. mokytojai taiko savivaldaus mokymosi elementus organizuojant ugdymo procesą;

27.5. mokiniams, nepasiekusiems pasirinkto lygio (įvertinimo) ar stebint pažangos kritimą organizuojami refleksijos pokalbiai, kurių metu individualiai išsiaiškinamos pažangos kritimo priežastys, teikiamos pastabos, patarimai, sudaromas tarpinių pažangos aptarimų grafikas.

28. Mokiniai, kurie lanko Tauragės meno mokyklos dailės, muzikos klases ar Tauragės sporto centrą gali būti atleidžiami nuo dalies pamokų atitinkamai dailės, muzikos ar fizinio ugdymo pamokų, jei dalyko mokytojas patvirtina, jog neformaliojo vaikų švietimo programa dera su bendrųjų programų turiniu. Mokiniai, norintys nelankyti dailės, muzikos ar fizinio ugdymo pamokų, privalo:

28.1. iki 2023 m. rugsėjo 22 d. progimnazijos direktoriui pateikti tėvų (globėjų) prašymą dėl atleidimo nuo dalies atitinkamų dalyko pamokų ir pažymą, kad lanko Tauragės meno mokyklos dailės, muzikos klasę, ar Tauragės sporto centrą;

28.2. kas trimestrą (5–8 kl. mokiniai) arba pusmetį (1–4 kl. mokiniai) dalykų, nuo kurių yra atleisti, mokytojui pristatyti pažymą arba pateikti kitą galiojantį dokumentą apie gautus įvertinimus Tauragės meno mokyklos dailės, muzikos klasėje, ar Tauragės sporto centre. Šių įvertinimų vidurkis užskaitomas kaip trimestro ar pusmečio įvertinimas;

28.3. laikyti atitinkamo dalyko įskaitą, kurią organizuoja atitinkamo dalyko mokytojas, jei neatneša pažymos apie gautus įvertinimus kitoje ugdymo įstaigoje. Įskaitos įvertinimas įskaitomas kaip trimestro ar pusmečio įvertinimas;

28.4. lankyti atitinkamo dalyko pamokas jei mokinys nebelanko Tauragės meno mokyklos dailės, muzikos klasės, Tauragės sporto centro;

28.5. mokiniai, atleisti nuo dailės, muzikos ar fizinio ugdymo pamokų, tuo metu gali mokytis individualiai mokyklos skaitykloje. Kai šios pamokos yra pirmos ar paskutinės pamokų tvarkaraštyje gali nedalyvauti pamokose, tuomet už mokinių saugumą atsako tėvai. Klasių vadovai informuoja tėvus apie atleidimą nuo minėtų pamokų.

29. Mokiniai, dėl sveikatos sutrikimų, atleisti nuo fizinio ugdymo pamokų dalyvauja pamokoje. Jie pamokos metu padeda mokytojui arba jiems suteikiama galimybė žaisti šachmatais, šaškėmis bei kitais stalo žaidimais. Kai šios pamokos yra pirmos ar paskutinės, mokinys gali nedalyvauti pamokoje. Už mokinių saugumą atsako tėvai. Tėvai raštiškai apie tai informuoja fizinio ugdymo mokytoją.

30. Specialiosios medicininės fizinio pajėgumo grupės mokiniams sudaromos fizinio aktyvumo pasirinkimo galimybės:

30.1. mokiniai dalyvauja pamokose su pagrindine grupe, bet pratimai ir krūvis jiems skiriami pagal gydytojo rekomendacijas ir atsižvelgiant į jų savijautą;

30.2. parengiamosios medicininės fizinio pajėgumo grupės mokiniams krūvis ir pratimai skiriami atsižvelgus į jų ligų pobūdį ir sveikatos būklę. Neskiriama ir neatliekama pratimų, galinčių skatinti ligų paūmėjimą.

31. 5–8 klasių mokiniams privaloma atlikti socialinę-pilietinę veiklą: 6, 8 klasių mokiniams privaloma atlikti ne mažiau kaip 10 val. 5, 7 klasių mokiniams – ne mažiau 20 val. Iš jų iki 3-jų val. skiriama veiklai „Pagalba klasės draugui“.

32. Socialinė-pilietinė veikla organizuojama vadovaujantis Socialinės-pilietinės veiklos organizavimo tvarkos aprašu, patvirtintu progimnazijos direktoriaus 2018 m. vasario 12 d. įsakymu Nr. 1-15 „ Dėl socialinės-pilietinės veiklos organizavimo tvarkos aprašo tvirtinimo“.

33. Socialinę-pilietinę veiklą 5–8 klasių mokiniai atlieka iki 2024 m. birželio 18 d.

34. Mokinių pažangos ir pasiekimų vertinimas:

34.1. vertinant mokinių pažangą ir pasiekimus vadovaujamasi: Pradinio ugdymo mokinių pasiekimų ir pažangos vertinimo tvarkos aprašu, patvirtintu progimnazijos direktoriaus 2018 m. spalio 9 d. įsakymu Nr. 1-103, Pagrindinio ugdymo mokinių pasiekimų ir pažangos vertinimo tvarka, patvirtinta progimnazijos direktoriaus 2018 m. balandžio 16 d. įsakymu Nr. 1-43;

34.2. vertinimai rašomi į elektroninį dienyną, vadovaujantis Elektroninio dienyno tvarkymo nuostatais, patvirtintais progimnazijos direktoriaus 2017 m. gruodžio 28 d. įsakymu Nr. 1-122;

34.3. dalyko mokytojas supažindina mokinius ir jų tėvus su mokinių pažangos ir pasiekimų vertinimo tvarka per rugsėjo mėn.;

34.4. vertinant mokinių pasiekimus, taikomi formuojamojo vertinimo metodai ir būdai;

34.5. per visų dalykų pamokas vertinant mokinio pasiekimus, teikti grįžtamąją informaciją ir apie kalbos mokėjimą, nurodyti privalumus ir taisytinus bei tobulintinus dalykus;

34.6. mokinių pasiekimai, gauti dalyvaujant Nacionaliniame mokinių pasiekimų patikrinime, aptariami su mokiniais ir jų tėvais. Įvertinimai neįskaičiuojami į ugdymo laikotarpių įvertinimą;

34.7. mokinio asmeninė pažanga stebima vadovaujantis Mokinio asmenines pažangos stebėjimo fiksavimo ir pagalbos mokiniui tvarkos aprašu, patvirtintu progimnazijos direktoriaus 2018 m. balandžio 16 d. įsakymu Nr. 1-44.

35. Mokinių tėvų (globėjų) informavimas ir švietimas vyksta vadovaujantis Mokinių tėvų (globėjų) informavimo ir švietimo tvarka, patvirtinta progimnazijos direktoriaus 2017 m. gruodžio 22 d. įsakymu Nr. 1-118.

36. Mokinių skatinimas ir drausminimas vyksta vadovaujantis Mokinio elgesio taisyklėmis, patvirtintomis progimnazijos direktoriaus 2018 m. vasario 12 d. įsakymu Nr.1-16.

37. Mokiniams per dieną gali būti skiriamas ne daugiau kaip vienas kontrolinis darbas, apie kurį mokiniai informuojami ne vėliau kaip prieš savaitę. Informacija apie kontrolinį darbą pateikiama elektroniniame dienyne.

38. Mokiniui įgijusiam pradinį išsilavinimą ar baigusiam pagrindinio ugdymo pirmąją dalį ir nepasiekus patenkinamo pasiekimų lygmens Nacionaliniame mokinių pasiekimų patikrinime, sudaromas individualus mokymosi pasiekimų gerinimo planas bei konsultacijų teikimo tvarkaraštis pagal savivaldybės priimtą sprendimą, suteikiant mokiniui ne mažiau kaip 20 konsultacijų.

39. Klasės dalijamos į grupes šių dalykų pamokoms:

39.1. dorinio ugdymo (tikybos ir etikos), jei tos pačios klasės mokiniai pasirinkę tikybą ir etiką. 5-24 narių grupės gali būti sudarytos iš paralelių arba gretimų klasių mokinių, išlaikant tęstinumą ir nesant paralelės klasės;

39.2. užsienio kalbų skirtingoms kalboms mokyti, vienai kalbai mokyti, jeigu 2–4 klasėje mokosi ne mažiau kaip 20, o 5–8 klasėse - ne mažiau kaip 21 mokinys. Norint išlaikyti mokinio antrosios užsienio kalbos mokymosi tęstinumą, gali būti sudarytos ne mažiau 4 mokinių laikinosios grupės iš paralelių ar kitų dviejų klasių mokinių;

39.3. informacinių technologijų, jeigu klasėje mokosi daugiau kaip 15 mokinių;

39.4. technologijų 5–8 klasėse sudaromos paralelių klasių grupės, jeigu klasėje mokosi daugiau kaip 16 mokinių.

40. Dalijant klases į grupes, atsižvelgiama į mokyklai skiriamas mokymo lėšas.

41. Laikinoji grupė, išskyrus dorinį ugdymą ir vokiečių kalbą, sudaroma iš ne mažiau kaip 12 mokinių. Mokinių skaičius laikinojoje grupėje negali būti didesnis nei 24 mokiniai 1–4 klasėse ir 30 mokinių 5–8 klasėse.

42. Išskirtiniais atvejais, kai laikinoji grupė sudaroma mokiniams, turintiems mokymosi sunkumų (nepasiekus patenkinamo pasiekimų lygmens, grįžusiems po ligos) ar grįžusiems iš užsienio mokyti ir sudaroma keletui pamokų, ji gali būti sudaryta iš mažesnio mokinių skaičiaus. Ši pamoka nėra įskaičiuojama į mokinio mokymosi krūvį.

43. Neformalusis vaikų švietimas įgyvendinamas pagal Neformaliojo vaikų švietimo koncepciją patvirtintą Lietuvos Respublikos švietimo ir mokslo ministro 2005 m. gruodžio 30 d. įsakymu Nr. ISAK-2695 „Dėl Neformaliojo vaikų švietimo koncepcijos patvirtinimo“:

43.1. neformaliojo švietimo grupės mokinių skaičius ne mažesnis kaip 12 mokinių. Jos sudaromos iš tos pačios klasės, paralelių ar gretimų klasių mokinių;

43.2. neformaliojo švietimo veiklos laikas įrašomas į neformaliojo švietimo tvarkaraštį;

43.3. neformaliojo vaikų švietimo veikla, skirta mokinių asmeninėms, socialinėms, edukacinėms, profesinėms kompetencijoms ugdyti.

44. Ugdymas karjerai:

44.1. progimnazija organizuodama ugdymą karjerai, vadovaujasi Profesinio orientavimo vykdymo tvarkos aprašu, patvirtintu Lietuvos Respublikos švietimo ir mokslo ministro ir Lietuvos Respublikos socialinės apsaugos ir darbo ministro 2012 m. birželio 4 d. įsakymu Nr. V-1090/A1-314 „Dėl profesinio orientavimo vykdymo tvarkos aprašo patvirtinimo“;

44.2. klasių vadovai arba darbuotojas, atsakingas už karjeros organizavimą progimnazijoje, organizuoja susitikimus su įvairių profesijų žmonėmis, išvykas į įmones, organizacijas, mokymo įstaigas, veda integruotas pamokas;

45. Ugdymo turinio dokumentacija (pritarimas, derinimas ir tvirtinimas vyksta naudojant elektronines sistemas):

|  |  |  |  |
| --- | --- | --- | --- |
| Programos, ilgalaikiai planai | Rengia | Pritaria | Tvirtina arba suderina |
| Dalykų ilgalaikiai planai | Dalykų mokytojai | Mokyklos metodinės grupės: kalbų ir menų, gamtos ir socialinių mokslų, pradinio, priešmokyklinio ugdymo mokytojų metodinės grupės.  | Suderina kuruojantis vadovas |
| Dalykų konsultacijų planai | Dalykų mokytojai | Mokyklos metodinės grupės: kalbų ir menų, gamtos ir socialinių mokslų, pradinio, priešmokyklinio ugdymo mokytojų metodinės grupės. | Suderina kuruojantis vadovas |
| Pasirenkamosios programos | Dalykų mokytojai | Mokyklos metodinės grupės: kalbų ir menų, gamtos ir socialinių mokslų, pradinio, priešmokyklinio ugdymo mokytojų metodinės grupės. | Tvirtina progimnazijos direktorius |
| Individualizuo-tos programos specialiųjų poreikių mokiniams | Dalyko mokytojas, padedant specialiajam pedagogui, logopedui. | Vaiko gerovės komisija | Suderina Vaiko gerovės komisijos pirmininkas |
| Neformaliojo švietimo programos | Būrelių vadovai | Mokyklos metodinės grupės: kalbų ir menų, gamtos ir socialinių mokslų, pradinio, priešmokyklinio ugdymo mokytojų metodinės grupės. | Tvirtina progimnazijos direktorius |
| Klasių vadovų planai | Klasių vadovai |  | Suderina progimnazijos direktoriaus pavaduotojas ugdymui |

46. Dalykų ilgalaikiai planai, neformaliojo švietimo programos, klasių vadovų planai rengiami vieneriems mokslo metams arba pusmečiui.

47. Dalykų ilgalaikiai planai, dalykų modulių, dalykų konsultacijų (išskyrus trumpalaikių) ir pasirenkamųjų dalykų planai rengiami iki 2023 m. rugpjūčio 31 d., naudojant formas: patvirtintas progimnazijos direktoriaus 2023 m. birželio 19 d. įsakymu Nr. 1-39, 1, 3, 5, 7 klasėms ir 8 klasės chemijos ir fizikos dalykų; priimtas 2014 m. birželio 18 d. mokytojų tarybos posėdyje protokolo Nr. 6-8, 2, 4, 6, 8 klasėms.

48. Neformaliojo švietimo programos planas parengiamas iki 2023 m. rugsėjo 15 d., vadovaujantis Neformaliojo ugdymo organizavimo tvarka, patvirtinta progimnazijos direktoriaus 2013 m. rugpjūčio 30 d. įsakymu Nr. 1-58 ir Neformaliojo švietimo programos plano forma, patvirtinta progimnazijos direktoriaus 2023 m. birželio 19 d. įsakymu Nr. 1-39.

49. Klasių vadovų planai rengiami iki 2023 m. rugsėjo 15 d., naudojant formas patvirtintas progimnazijos direktoriaus 2023 m. birželio 19 d. įsakymu Nr. 1-39.

50. Pradinio ugdymo programai įgyvendinti skiriamų valandų skaičius, kai ugdymo valandos trukmė 1 klasėse - 35 min, 2–4 klasėse - 45 min.:

1–4 klasių ugdymo planas

|  |  |
| --- | --- |
| Dalyko pavadinimas | Klasė |
| **1a** | **1b** | **2a** | **2b** | **3a** | **3b** | **4** |
| Dorinis ugdymas (tikyba arba etika) | 1 | 1 | 1 | 1 | 1 | 1 | 1 |
| Lietuvių kalba |  |  | 7 | 7 |  |  | 7 |
| Lietuvių kalba ir literatūra | 8 | 8 |  |  | 7 | 7 |  |
| Užsienio kalba (anglų) | - | - | 2 | 2 | 2 | 2 | 2 |
| Matematika | 4 | 4 | 5 | 5 | 5 | 5 | 5 |
| Visuomeninis ugdymas | 1 | 1 |  |  | 1 | 1 |  |
| Gamtos mokslai | 1 | 1 |  |  | 1 | 1 |  |
| Pasaulio pažinimas |  |  | 2 | 2 |  |  | 2 |
| Dailė ir technologijos |  |  | 2 | 2 |  |  | 2 |
| Muzika | 2 | 2 | 2 | 2 | 2 | 2 | 2 |
| Dailė | 1 | 1 |  |  | 1 | 1 |  |
| Technologijos  | 1 | 1 |  |  | 1 | 1 |  |
| Šokis | 1 | 1 | 1 | 1 | 1 | 1 | 1 |
| Fizinis ugdymas | 3 | 3 | 3 | 3 | 3 | 3 | 3 |
| Informacinės technologijos |  |  | 1 | 1 | 1 | 1 |  |
| Iš viso pamokų | 23 | 23 | 25 | 25 | 25 | 25 | 25 |

51. Pagrindinio ugdymo programai įgyvendinti skiriamų valandų skaičius:

5–6 klasių ugdymo planas

|  |  |
| --- | --- |
| Dalyko pavadinimas | Klasė |
| **5** | **6a** | **6b** |
| Dorinis ugdymas (tikyba arba etika) | 1 | 1 | 1 |
| Lietuvių kalba ir literatūra | 5 | 5 | 5 |
| Anglų kalba (1-oji) | 3 | 3 | 3 |
| Rusų kalba (2-oji) |  | 2 | 2 |
| Vokiečių kalba (nepasirinkusiems rusų k) |  | 2 | 2 |
| Matematika | 4 | 4 | 4 |
| Gamtos mokslai | 2 |  |  |
| Gamta ir žmogus |  | 2 | 2 |
| Informacinės technologijos | 1 | 1 | 1 |
| Socialinis ugdymas: |  |  |  |
| Istorija | 2 | 2 | 2 |
| Geografija |  | 2 | 2 |
| Dailė | 1 | 1 | 1 |
| Muzika | 1 | 1 | 1 |
| Technologijos | 2 | 2 | 2 |
| Fizinis ugdymas | 3 | 3 | 3 |
| Gyvenimo įgūdžiai  | 1 |  |  |
| **Dalykų konsultacijos** |  |  |  |
| Lietuvių kalbos | 0,5 | 0,5 | 0,5 |
| Anglų kalbos |  |  | 0,5 |
| Matematikos | 0,5 | 0,5 | 0,5 |
| **Pasirenkamieji dalykai** |  |  |  |
| **Iš viso pamokų mokiniui:** | **27** | **30** | **30,5** |

7–8 klasių ugdymo planas

|  |  |
| --- | --- |
| Dalyko pavadinimas | Klasė |
| **7** | **8** |
| Dorinis ugdymas (tikyba arba etika) | 1 | 1 |
| Lietuvių kalba ir literatūra | 5 | 5 |
| Anglų kalba (1-oji) | 3 | 3 |
| Rusų kalba (2-oji) | 2 | 2 |
| Vokiečių kalba ( nepasirinkusiems rusų k) | 2 | 2 |
| Matematika | 4 | 4 |
| Chemija |  | 2 |
| Biologija | 2 | 1 |
| Fizika | 1 | 2 |
| Informacinės technologijos | 1 |  |
| Istorija | 2 | 2 |
| Geografija | 2 | 2 |
| Dailė | 1 | 1 |
| Muzika | 1 | 1 |
| Technologijos | 2 | 1 |
| Fizinis ugdymas | 3 | 3 |
| Žmogaus sauga | 0 | 1 |
| Gyvenimo įgūdžiai | 1 |  |
| **Dalykų konsultacijos** |  |  |
| Lietuvių kalbos | 1 | 0,5 |
| Matematikos | 0,5 | 0,5 |
| Anglų kalbos | 0,5 |  |
| Fizikos |  | 0,5 |
| Chemija |  | 0,5 |
| **Iš viso pamokų mokiniui :** | **33** | **33** |

**IV. PRADINIO IR PAGRINDINIO UGDYMO I DALIES PROGRAMOS SPECIALIŲJŲ POREIKIŲ MOKINIŲ UGDYMO ORGANIZAVIMAS**

52. Mokinių, turinčių specialiųjų ugdymosi poreikių, ugdymą progimnazija organizuoja vadovaudamasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 „Dėl mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“.

53. Mokiniai, turintys specialiųjų ugdymosi poreikių, ugdosi mokykloje kartu su kitais mokiniais, suteikiant specialiojo pedagogo pagalbą 1-2 kartus per savaitę, mokant lietuvių kalbos ir matematikos, konsultuojant socialiniais klausimais. Visa tai surašoma į mokinio pagalbos planą.

54. Mokiniai mokykloje ugdomi pagal pritaikytas ir individualizuotas ugdymo programas.

55. Mokiniui, besimokančiam pagal bendrojo ugdymo pritaikytą programą ir turinčiam specialiųjų ugdymosi poreikių, ugdymo programas pritaiko dalyko mokytojas, atsižvelgdamas į mokinio gebėjimus ir galias, bei vaiko gerovės komisijos ir/ar pedagoginės psichologinės tarnybos rekomendacijas.

56. Ugdymo programos pritaikymas fiksuojamas pritaikytų programų ar individualizuotų programų trimestro ar pusmečio planuose.

57. Pagrindinio ugdymo individualizuotą programą mokiniui rengia dalyko mokytojas, pagal formas patvirtintas Mokytojų tarybos posėdyje 2014 m birželio 18 d. protokolas Nr. 6-8, pritaikytos programos planą pagal Pritaikytos programos plano formą, patvirtintą progimnazijos direktoriaus 2023 m. birželio 19 d. įsakymu Nr. 1-39, atsižvelgdamas į mokinio galias ir gebėjimus, vadovaudamasis vaiko gerovės komisijos ir/ar pedagoginės psichologinės tarnybos rekomendacijomis.

58. Po kiekvieno trimestro aptariami mokinių, besimokančių pagal pritaikytą ar individualizuotą ugdymo programą, pasiekimai. Ugdymosi pasiekimų aprašą, forma patvirtinta mokytojų tarybos posėdyje 2014 m. birželio 18 d. posėdyje protokolo Nr. 6-8, mokytojas pildo mokslo metų pabaigoje

59. Mokykloje teikiama švietimo pagalba ir jos teikimo tvarka fiksuojama vaiko gerovės komisijos posėdžiuose du kartus per mokslo metus: mokslo metų pradžioje ir prasidėjus antrajam pusmečiui.

60. Specialiųjų pratybų tvarkaraštį sudaro mokyklos specialusis pedagogas, logopedinių pratybų tvarkaraštį - logopedas. Derina su progimnazijos direktoriumi du kartus per mokslo metus: mokslo metų pradžioje ir prasidėjus antrajam pusmečiui.

61. Mokykla užtikrina mokinių, turinčių specialiųjų ugdymosi poreikių, ugdymo nuoseklumą ir tęstinumą.

62. Sudarant mokinių, turinčių specialiųjų ugdymosi poreikių, individualųjį planą:

62.1. mokiniui išlaikomas Bendruosiuose ugdymo planuose nurodytas minimalus pamokų skaičius, koreguojant iki 20 proc. pradinio ir iki 30 proc. pagrindinio ugdymo dalykų programos skiriamų pamokų skaičiaus;

62.2. nežymų intelekto sutrikimą turintiems ir besimokantiems pagal individualizuotą ugdymo programą mokiniams mokykla gali iki 10 proc. mažinti minimalų privalomų pamokų skaičių, didindama neformaliojo ugdymo ar socialiniai veiklai skirtų valandų skaičių;

62.3. vidutinių mokymosi sunkumų turintiems mokiniams mokytojas gali trumpinti pamokų trukmę 5 minutėmis, šį laiką skiriant mokinio ugdomajai veiklai keisti ar sveikatą tausojančioms pertraukoms organizuoti;

62.4. formuoti nuolatines arba laikinas grupes, pogrupius iš tos pačios ar skirtingų klasių mokinių.

63. Vaiko gerovės komisijos ar pedagoginės psichologinės tarnybos siūlymu, tėvų (globėjų) pritarimu ir įforminamu progimnazijos direktoriaus įsakymu, mokinys:

63.1. dėl klausos sutrikimo, įvairiapusių raidos, elgesio ir emocijų, kalbos ir kalbėjimo, skaitymo ir (ar) rašymo sutrikimų, intelekto (taip pat ir nepatikslintą intelekto sutrikimą), judesio ir padėties sutrikimų, kochlearinių implantų, dėl bendrųjų mokymosi sutrikimų, taip pat turintis mokymosi sunkumų dėl nepalankios aplinkos, gali vėliau pradėti mokytis pirmosios užsienio kalbos, mokytis tik vienos užsienio kalbos arba pradėti vėliau mokytis antrosios užsienio kalbos;

63.2. dėl kompleksinių negalių ir (ar) kompleksinių sutrikimų, į kurių sudėtį įeina klausos sutrikimai (išskyrus nežymų klausos sutrikimą), gali nesimokyti užsienio kalbų. Užsienio kalbų pamokų laikas gali būti skiriamas lietuvių kalbai mokyti;

63.3. dėl klausos sutrikimo (išskyrus nežymų), gali nesimokyti muzikos;

63.4. dėl judesio ir padėties bei neurologinių sutrikimų (išskyrus lengvus), gali nesimokyti technologijų.

64. Mokinio, kuris mokosi pagal bendrojo ugdymo dalykų pritaikytą programą, mokymosi pažanga ir pasiekimai ugdymo procese vertinami pagal bendrosiose programose numatytus pasiekimus, vertinimo kriterijai aptariami su mokiniu, jo tėvais (globėjais), švietimo pagalbą teikiančiais specialistais, susitariama, kokiais aspektais bus pritaikomas ugdymo turinys (ko sieks ir mokysis mokinys, kaip bus mokoma(si), kokie bus mokinio mokymosi pasiekimų vertinimo ir pa(si)tikrinimo būdai, kokiomis mokymo(si) priemonėmis bus naudojamasi.)

65. Mokinio, kuris mokosi pagal pradinio ir pagrindinio ugdymo I dalies individualizuotą programą mokymosi pažanga ir pasiekimai vertinami pagal mokykloje priimtus sprendimus, atsižvelgiant į mokinio galias, vertinimo suvokimą tėvų pageidavimus (įskaityta, neįskaityta, padarė pažangą, aprašai ar kt.).

66. Mokiniui, kuris mokosi pagal pradinio ugdymo individualizuotą programą, ugdymo planas sudaromas vadovaujantis bendrųjų ugdymo planų 75 punktu, pagal pagrindinio ugdymo I dalies individualizuotą programą ugdymo planas sudaromas vadovaujantis bendrųjų ugdymo planų 109 punktu (koreguojant iki 40 proc. valandų) arba, iškilus sunkumams ar neatitinkant mokinio galių, organizuojamas pagal veiklos sritis, nurodytas bendrųjų ugdymo planų 6 priede.

67. Specialioji pedagoginė pagalba teikiama vadovaujantis Specialiosios pedagoginės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1228 „Dėl specialiosios pedagoginės pagalbos teikimo tvarkos aprašo patvirtinimo“, ugdymo proceso metu ar pasibaigus ugdymo procesui. Specialiųjų pratybų, logopedinių užsiėmimų forma: individualiai, mažomis grupelėmis (2–4 mokiniai), grupėmis (5–8 mokiniai).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA

Tauragės „Aušros“ progimnazijos

Tarybos posėdžio 2023 m. rugpjūčio 22 d. protokolas Nr. 6-7